  Анжелика Тихонова корреспондент 7-тӥ толсурлы Удмуртиын коронавирус инфекциен 191 выль черламъёсты шараязы. Висьыны кутскемъёс пӧлын 17 пиналъёс но 65 арессэс ортчем 44 арлыдоос. Со сярысь элькунысь оперативной штаб ивортӥз. Диагноззы Ижкарын 98 улӥсьёслэн зэмаз, Воткаын, Ува ёросын – быдэн 14, Эгра ёросын – укмыс, Якшур-Бӧдья, Алнаш ёросъёсын – быдэн тямыс, Дэри, Кизнер, Красногорск, Шаркан ёросъёсын – быдэн вить, Вавож, Сюмси ёросъёсын – быдэн ньыль, Вотка ёросын – куинь, Глазкарын, Можгаын, Сьӧлта ёросын – быдэн кык, Сарапулын, Пичи Пурга, Можга ёросъёсын – быдэн одӥг. 130 адями йӧназ. Вить мурт кулӥз. Кышномуртъёслы 70, кыкезлы 72, 90 арес вылэм, воргоронлы – 63 арес 7-тӥ толсурлы Удмуртиын коронавирусэн черлан 76 сюрс 483 учыръёс лабораториосын зэматэмын. 64 сюрс 362 адями йӧназ, 3 сюрс 290 мурт улонысь кошкиз. Та дыре 172 висисьёслэн тазалыксы секыт лыдъяське. Берло нунал ӵоже коронавируслы 2 сюрс 635 эскеронъёс ортчытӥзы. Коронавируслэсь прививка 649 сюрс 321 адями пуктӥз, со пӧлысь 463 сюрс 523 мурт кык компонентэн. «Спутник Лайт» вакцинаез 112 сюрс 349 адямилы пуктӥзы. Тегъёс: Тазалык Ижкар Удмуртия коронавирус  